open-index/open-wikipedia-markdown huggingface dataset:
Τζάκι Γουίβερ

Η **Τζάκι Γουίβερ** (αγγλικά: *Jacki Weaver*), γεννημένη στις 25 Μαΐου 1947, είναι Αυστραλή  ηθοποιός του κινηματογράφου, του θεάτρου και της τηλεόρασης. Είναι περισσότερο γνωστή για τις ερμηνείες της στις ταινίες *Το Χρίσμα* (Animal Kingdom, 2010) και *[[Οδηγός αισιοδοξίας]]* (Silver Linings Playbook, 2012) για τις οποίες έλαβε υποψηφιότητα για Όσκαρ Β' Γυναικείου Ρόλου.

## Καριέρα
Το κινηματογραφικό ντεμπούτο της Γουίβερ έγινε το 1971 με την ταινία *Stork*. Τη δεκαετία του '70 η Γουίβερ κέρδισε φήμη ως σύμβολο του σεξ εξαιτίας των ρόλων της σε ταινίες όπως *Ο Πονηρός Άλβιν και τα Κορίτσια του* (Alvin Purple, 1973). Άλλες σημαντικές ταινίες της την περίοδο εκείνη συμπεριλαμβάνουν τις *Το Μυστικό του Βράχου των Κρεμασμένων* (Picnic at Hanging Rock, 1975) σε σκηνοθεσία Πίτερ Γουίαρ και *Caddie* (1976).

Τη δεκαετία του '80 η Γουίβερ ασχολήθηκε περισσότερο με την τηλεόραση. Τη δεκαετία του '90 και του 2000, δυσκολεύτηκε να βρει ρόλους στον κινηματογράφο και την τηλεόραση και ασχολήθηκε με το θέατρο. Πρωταγωνίστησε σε πολύ γνωστά θεατρικά έργα όπως *Λεωφορείον ο Πόθος* (A Streetcar Named Desire), *Last of the Red Hot Lovers* και *Ο Θάνατος του Εμποράκου* (Death of a Salesman). Πιο πρόσφατα εμφανίστηκε στο θεατρικό *[[Θείος Βάνια]]* του Αντόν Τσέχωφ μαζί με τους Κέιτ Μπλάνσετ και Ρίτσαρντ Ρόξμπεργκ τις χρονιές 2010-2011.

Το 2010, η Γουίβερ πρωταγωνίστησε στο θρίλερ *Το Χρίσμα* (Animal Kingdom). Η ερμηνεία της στην ταινία της χάρισε την πρώτη της υποψηφιότητα για Όσκαρ Β' Γυναικείου Ρόλου. Το 2012 πραγματοποίησε το ντεμπούτο της στο Χόλιγουντ με την ταινία *Πέντε Χρόνια Αρραβώνας* (The Five-Year Engagement) στο πλάι των Τζέισον Σίγκελ και Έμιλι Μπλαντ. Ακολούθησε η δραματική κομεντί *[[Οδηγός αισιοδοξίας]]* (Silver Linings Playbook) όπου συμπρωταγωνίστησε μαζί με τους Μπράντλεϊ Κούπερ, Τζένιφερ Λόρενς και Ρόμπερτ Ντε Νίρο. Στις 10 Ιανουαρίου 2013, η Γουίβερ έλαβε τη δεύτερη υποψηφιότητα για Όσκαρ Β' Γυναικείου Ρόλου για την ερμηνεία της στηνν ταινία.

Το 2013 θα συμπρωταγωνιστήσει μαζί με τις Νικόλ Κίντμαν και Μία Γουασικόφσκα στην ταινία *Stoker*, η οποία αποτελεί το αγγλόφωνο ντεμπούτο του σκηνοθέτη Παρκ Τσαν-γουκ.

## Φιλμογραφία

## Παραπομπές


## Εξωτερικοί σύνδεσμοι

* Τζάκι Γουίβερ στο IMDb

Κατηγορία:Αυστραλές ηθοποιοί
Η απόλαυση του Βούδα

Η **απόλαυση του Βούδα** ή "Λουοχάν ζάι" (Κινέζικα: 羅漢菜) είναι ένα χορτοφαγικό πιάτο της Κινεζικής, βουδιστικής κουζίνας.
 
Είναι δημοφιλές πιάτο στους βουδιστές μοναχούς που ακολουθούν χορτοφαγική δίαιτα, αλλά η δημοτικότητα του έχει αυξηθεί επίσης σε όλον τον κόσμο. Είναι από τα πιο διαδεδομένα χορτοφαγικά κινέζικα πιάτα και είναι διαθέσιμο σχεδόν σε όλα τα κινέζικα εστιατόρια. Το πιάτο περιλαμβάνει διάφορα λαχανικά μαγειρεμένα σε σάλτσα σόγιας με μπαχαρικά. Τα συγκεκριμένα συστατικά που χρησιμοποιούνται ποικίλλουν σημαντικά τόσο εντός όσο και εκτός της Ασίας.

## Ετυμολογία
Το όνομα "Λουοχάν"(羅漢菜) είναι κινέζικη μεταγραφή του Σανσκριτικού "Αρχάτ" που σημαίνει φωτισμένος ή ασκητής και το ζάι σημαίνει χορτοφαγικό πιάτο ή χορτοφαγική δίαιτα. Δηλαδή το κινέζικο όνομα του πιάτου "Λουοχάν Κάι" σημαίνει "Το χορτοφαγικό πιάτο του ασκητή".

## Παράδοση
Όπως υποδηλώνει το όνομά του, είναι ένα πιάτο που παραδοσιακά απολαμβάνουν οι βουδιστές αλλά μπορεί να βρεθεί σε Κινέζικα εστιατόρια όλου του κόσμου. Παραδοσιακά σερβίρεται στα κινέζικα νοικοκυριά κατά τη διάρκεια της κινέζικης πρωτοχρονιάς επειδή, σύμφωνα με  μια παλιά βουδιστική παράδοση, ο άνθρωπος πρέπει να απέχει από το κρέας τις πρώτες μέρες τις χρονιάς για να αποδείξει την πίστη του.

## Συστατικά
Ακολουθεί μια λίστα με τα συστατικά που χρησιμοποιούνται στην απόλαυση του βούδα. Καθώς τα συστατικά διαφέρουν από μάγειρα σε μάγειρα, δεν χρησιμοποιούνται απαραίτητα όλα τα συστατικά.

### Κύρια συστατικά
#### Συχνά χρησιμοποιούμενα κύρια συστατικά
#Σαγιττάρια η βελόφυλος 
#διάφορα είδη μανιταριών της Κίνας
#βλαστάρι μπαμπού    
#κομμάτια τόφου
#καρότο
#Νούντλς ρυζιού
#φύκια
#Καρποί από γκίγκο
#Σπόροι λωτού 
#Κινέζικο λάχανο
#Φιστίκια
#μπιζέλια
#νεροκάστανο
#### Σπανιότερα χρησιμοποιούμενα συστατικά
#βλαστοί σόγιας
#βλαστοί φτέρης
#Μποκ τσόι
#Κουνουπίδι
#Σέλινο
#διάφορα είδη μανιταριών
#κόκκινα τζίτζιφα
#Ρίζα λωτού
#αποξηραμένα όστρακα
#πατάτα
#αυγά ορτυκιού
#γαρίδες
#άνθη κενταυρέας
#καλαμπόκι

## Αρωματικά
#κινέζικο κρασί
#σκόρδο
#Τζίντζερ
#σογιέλαιο
#σάλτσα στρειδιών
#τόφου τουρσί
#αλάτι
#σάλτσα σόγιας
#ζάχαρη

## παραπομπές


Κατηγορία:Κινεζική κουζίνα
Κατηγορία:Εορταστικά εδέσματα
Κατάλογος νικητών της Φόρμουλα 1

Στον παρακάτω κατάλογο εμφανίζονται όλοι οι νικητές αγώνων του Παγκόσμιου Πρωταθλήματος Φόρμουλα 1 από το 1950 έως σήμερα.

Κατηγορία:Φόρμουλα 1
Μπέρτραντ Γκόλντμπεργκ

Ο **Μπέρτραντ Γκόλντμπεργκ** (*Bertrand Goldberg*, 17 Ιουλίου 1913 – 8 Οκτωβρίου 1997) ήταν Αμερικανός αρχιτέκτονας γνωστός για το συγκρότημα «Μαρίνα Σίτι» στο Σικάγο, Ιλινόις, το ψηλότερο κτήριο κατοικίας από μπετόν στον κόσμο την εποχή της κατασκευής του (1959–1967).

## Ζωή και σταδιοδρομία
thumb|αριστερά|200px|Το Μαρίνα Σίτι στο Σικάγο
Ο Γκόλντμπεργκ γεννήθηκε στο Σικάγο και σπούδασε στο "Cambridge School of Landscape Architecture". Σε ηλικία 18 ετών, το 1932, πήγε στη Γερμανία να σπουδάσει στο Μπάουχαους και εργάστηκε στο γραφείο του Λούντβιχ Μις φαν ντερ Ρόε. Γυρνώντας στο Σικάγο εργάστηκε για τους μοντερνιστές αρχιτέκτονες Keck and keck, Paul Schweikher και Χάουαρντ Φίσερ. To 1937 ανοίγει το δικό του αρχιτεκτονικό γραφείο. Ο ίδιος αποτέλεσε τον μεταφραστή μεταξύ του Λούντβιχ Μις φαν ντερ Ρόε και του Φρανκ Λόιντ Ράιτ.

Ο Γκόλντμπεργκ ήταν γνωστός για τις καινοτόμους κατασκευαστικές λύσεις σε σύνθετα προβλήματα, ιδιαίτερα για θέματα που αφορούσαν σχεδιασμό κατοικίας, ιδρυμάτων και βιομηχανικών κτηρίων. Τομή στο έργο του αποτελούν οι δίδυμοι 60οροφοι ουρανοξύστες, γνωστοί ως Μαρίνα Σίτι, στην ακτή του ποταμού στο Σικάγο όπου κατάφερε να οργανώσει της χρήσεις μιας πόλης, όπως κατοικία, εμπόριο, αναψυχή και πάρκινγκ, σε κατακόρυφη διάταξη. Επιπλέον η αναζήτηση του ελάχιστου χώρου αλλά και της καλυύτερης δυνατής διαβίωσης σε περιβάλλον ουρανοξυστών είναι έκδηλη στα σκίτσα και στα γράπτα που άφησε πίσω του.

## Έργα
### Αρχιτεκτονικό έργo
* Abrahms house (1937-1938) Glencoe, IL
* Jacobs House(1938 – 1941) Glencoe, IL
* Snyder House(1952 – 1952) Shelter Island, NY
* Astor Tower(1958 – 1963) Chicago, IL 
* West Palm Beach Auditorium(1958 – 1967) West Palm Beach, FL
* Marina City(1959 – 1967) Chicago, IL
* Raymond Hilliard Homes(1963 – 1966) Chicago, IL
* Affiliated Hospitals(1964 – 1971) Boston, MA
* St. Joseph’s Hospital(1969 – 1974) Tacoma, WA
* Prentice Women’s Hospital(1969 – 1975) Chicago, IL
* Health Sciences Center(1965 – 1976) Stony Brook, NY
* River City(1972 – 1986) Chicago, IL
* River City II(1983 – 1986) Chicago, IL
* Providence Hospital(1982 – 1987) Mobile, AL
* Wright College(1986 – 1992) Chicago, IL

### Συγγραφικό έργο
* Bertrand Goldberg: Architecture of Invention

## Παραπομπές


## Βιβλιογραφία

### Ιστοσελίδες
* Επίσημος ιστότοπος

### Βιβλία
* Conversations with Architects|John W. Cook and Heinrich Klotz | Foreword by Vincent Scully
* Marina City: Bertrand Goldberg's Urban Vision | Igor Marjanovic and Katerina Redi Ray

### Άρθρα
* “Building on Tradition: 10 Chicago gems that will still shine a century from now”|Paul Gapp Chicago| Tribune Magazine| 3/31/91
* River City “High -risk high rises”| Chuck Nebauer, Mark Brown | Chicago Sun-Times| 9/24/89
* “Goldberg on Wright”| Bertrand Goldberg | Metropolitan Review | 11/12/88
* “Man who Changed Chicago Skyline Looks at Urban Problems”, Michael Gibson, International Herald Tribune, 9/8/85

Κατηγορία:Αμερικανοί αρχιτέκτονες
Κατηγορία:Αμερικανοεβραίοι
Σοσιαλιστικό Αριστερό Κόμμα (Νορβηγία)

Το **Σοσιαλιστικό Αριστερό Κόμμα** (νορβ. *Sosialistisk Venstreparti*, Βόρεια Σάμι *Sosialistalas Gurutbellodat*) είναι ένα σοσιαλιστικό πολιτικό κόμμα στην Νορβηγία. Ιδρύθηκε το 1975. Τωρινή επικεφαλής του κόμματος είναι η Κρίτστι Μπέργκστε, η οποία ηγείται του κόμματος από τις 11 Μαρτίου 2012. 

Το κόμμα ήταν κάποτε ένα από τα μικρότερα κόμματα του Κοινοβουλίου της Νορβηγίας, ενώ από τις εκλογές του 2001 έγινε το τέταρτο μεγαλύτερο κόμμα του κοινοβουλίου. Το 2005, το κόμμα συμμετείχε για πρώτη φορά σε κυβερνητικό συνασπισμό μαζί με το Εργατικό Κόμμα και το Κόμμα Κέντρου. 

Το κόμμα ιδρύθηκε το 1973 με το όνομα Σοσιαλιστικός Εκλογικός Σύνδεσμος, έναν εκλογικό συνασπισμό που απαρτιζόταν από το Κομμουνιστικό Κόμμα, το Σοσιαλιστικό Λαϊκό Κόμμα, τους Δημοκρατικούς Σοσιαλιστές και ανένταχτους σοσιαλιστές. Το 1975, ο συνασπισμός μετατράπηκε σε ενιαίο κόμμα. Το κόμμα ιδρύθηκε ως απόρροια της εξωτερικής πολιτικής της Νορβηγίας, καθώς οι σοσιαλιστές ήταν ενάντιοι στην ένταξη της χώρας στην Ευρωπαϊκή Ένωση και στο ΝΑΤΟ. Παρόλο που η επίσημη ιδεολογία του κόμματος είναι ο δημοκρατικός σοσιαλισμός, το κόμμα αυτοχαρακτηρίζεται ως φεμινιστικό και περιβαλλοντικό, ενώ προωθεί έναν ισχυρότερο δημόσιο τομέα, περισσότερη εμπλοκή της κυβέρνησης στην οικονομία και ισχυροποίηση του κράτους πρόνοιας. Από το 1987, όλοι οι αρχηγοί του κόμματος προέρχονται από την μετριοπαθή πτέρυγα του κόμματος. 

## Παραπομπές


Κατηγορία:Νορβηγικά πολιτικά κόμματα
Κατηγορία:Σοσιαλιστικά κόμματα
Καστρί Σύρου

Το **Καστρί** είναι προϊστορικός οικισμός στη βορειοανατολική πλευρά του νησιού της Σύρου, ο οποίος χρονολογείται στα τέλη της Πρωτοκυκλαδικής περιόδου II (2800-2300 π.Χ.). Υπολογίζεται ότι έχει έκταση 3,5 με 5 στρέμματα. Βρίσκεται στην κορυφή ενός απόκρημνου λόφου κοντά στη θάλασσα. Στον οικισμό ανασκάφτηκαν υπολείμματα κτιρίων και νεκροταφείου με περισσότερους από 600 τάφους. Αυτός ο οικισμός πιθανότατα είναι το σημείο όπου πρωτοκατοικήθηκε η Σύρος.

Νότια του Καστρίου και σε απόσταση περίπου 45 λεπτών με τα πόδια, βρίσκεται ο μικρός οικισμός της Χαλανδριανής, όπου έχει ανασκαφεί προϊστορική ακρόπολη. Οι δύο αυτές περιοχές συνδέονται με ένα δύσβατο μονοπάτι.

## Ανασκαφές
αριστερά|μικρογραφία|274x274εσ|Ο λόφος Καστρί και τα οικοδομικά κατάλοιπα του οικισμού Καστρί στην κορυφή του, ανασκαφή 1898
Το 1898, ο Χρήστος Τσούντας μελετώντας τον αρχαιολογικό χώρο, διαπίστωσε ότι από το 2800 π.Χ. οι οικισμοί αρχίζουν να κατασκευάζονται κατά προτίμηση σε απόσταση από τις ακτές, σε πλαγιές λόφων, για προστασία από τις πλημμύρες, τον άνεμο και κυρίως από τους πειρατές.

Οι οικίες στο Καστρί χωρίζονταν με στενούς διαδρόμους για οικονομία χώρου, ενώ ολόκληρος ο οικισμός περιβάλλονταν όχι μόνο από τείχος αλλά και από ισχυρό προτείχισμα. Οι κατοικίες ήταν απλές και αποτελούνταν από ένα ή δύο δωμάτια με ευθυγραμμισμένους ή καμπυλόγραμμους πέτρινους τοίχους πάχους μισού μέτρου περίπου, οι οποίοι έδιναν στα σπίτια σχήμα D. Η οροφή καλυπτόταν από ξύλα, κλαδιά ή καλάμια και το πάτωμα ήταν στρωμένο με χώμα ή με μικρές πλάκες. Ο οικισμός προστατεύεται από οχυρωματικό περίβολο, πάχους περίπου 2 μέτρων.

Στον οικισμό εντοπίστηκε και εργαστήριο μεταλλοτεχνίας, στο οποίο βρέθηκαν ασημένια, μολύβδινα και μπρούντζινα αντικείμενα που χρησιμοποιούνταν για την κατασκευή εργαλείων και όπλων.

## Πηγές
*Καστρί Σύρου Ίδρυμα Μείζονος Ελληνισμού

## Εξωτερικοί σύνδεσμοι
* Δήμος Σύρου - Ερμούπολης 
* Μονοπάτια της Σύρου: Χαλανδριανή, Καστρί στο https://www.youtube.com/.
* Ο αρχαιολογικός χώρος της Χαλανδριανής – Καστριού στον ιστότοπο https://www.apanomeria.org/.

## Παραπομπές


Κατηγορία:Ελληνική προϊστορία
Κατηγορία:Αρχαιολογικοί τόποι στη Σύρο
Μεροληπτική αναφορά

**Μεροληπτική αναφορά**, ή **μεροληπτική έκθεση** χαρακτηρίζεται οποιαδήποτε αναφορά βασιζόμενη σε μεροληπτική παρατήρηση. Ο χαρακτηρισμός αυτός δίδεται κατόπιν ανάλυσης των παρεχομένων σ΄ αυτήν δεδομένων, εξετάζοντας τη μέθοδο που ακολουθήθηκε, τη δειγματοληψία κ.λπ. σε συνάρτηση του επιδιωκόμενου σκοπού και της προσωπικότητας του παρατηρητή - ερευνητή που την εξέδωσε.

Γενικά οι μεροληπτικές αναφορές - εκθέσεις όταν γίνονται εσκεμμένα συγκαλύπτουν ανεπιθύμητα δεδομένα - αποτελέσματα, αναδεικνύοντας μόνο τα επιθυμητά. Μπορεί όμως να είναι και μη-εσκεμμένες λόγω κάποιων σφαλμάτων, ή δυσκολιών που μπορεί να προέκυψαν κατά τις διερευνητικές εργασίες, που θα πρέπει όμως ν΄ αναφέρονται και να επισημαίνονται ιδιαίτερα. Η μεροληπτικότητα των αναφορών αυτών μπορεί ν΄ αφορά ερωτηματολόγιο, σύγκρουση με προηγούμενη αναφορά, άλλου παρατηρητή εκδότη, κ.ά. που απαντάται σε ευρύ φάσμα ερευνών επιστημονικών, ακαδημαϊκών, κοινωνιολογικών, ιστορικών κ.λπ.

Ειδικότερες περιπτώσεις μεροληπτικής αναφοράς είναι οι παρατηρούμενες σε αναχρονισμούς έκδοσης, κυρίως σε παρατεταμένες επί τούτου έρευνες, ή και αντίθετα σε επισπεύσεις ερευνών, (κυρίως διωκτικών αρχών), σε μεροληπτικές δημοσιεύσεις, λεγόμενες και κατευθυνόμενες ή αποσπασματικές δημοσιεύσεις, σε λανθασμένες ή περιφερειακές αρχειοθετήσεις, ή ανακοινώσεις σε παρεμφερείς φορείς, (προκειμένου να τύχουν άμεσης εγκυρότητας), σε παραπομπές ή όχι ευρημάτων, καθώς και άλλες μορφές επιλεκτικότητας με ρατσιστική προέκταση (εντοπιότητας, θρησκείας, υπηκοότητας, γλώσσας, επαγγέλματος, κοινωνικής κατάστασης κ.λπ.), που αφορούν κοινωνικές συμπεριφορές.

Από τη πρώτη στιγμή που εκφράζονται υπόνοιες ότι μια αναφορά μπορεί να είναι μεροληπτική θα πρέπει άμεσα να επανεξετάζεται σε βάθος και να ερευνάται η αξιοπιστία της. Όταν δε η μεροληπτικότητα είναι ιδιαίτερα εμφανής θα πρέπει άμεσα να καταγγέλλεται ως αναξιόπιστη και μη έγκυρη.

## Πηγές
* UNESCO *Λεξικό Κοινωνικών Όρων* (ελληνική έκδοση) 3 τόμοι, Εκδ. Ελληνική Παιδεία Αθήναι 1972, τομ.2ος, σελ.542-543.
* Θρασ. Μπέλλας: *Η Έρευνα στις Επιστήμες της Συμπεριφοράς* - Αθήνα 1977. τόμ.1ος, σελ. 31-42

Κατηγορία:Αναφορές - εκθέσεις
Κατηγορία:Δημοσιογραφία
Κατηγορία:Προπαγάνδα
Κατηγορία:Ανακριτική
Κατηγορία:Ρατσισμός
Κατηγορία:Μέθοδοι επιστημονικής έρευνας
Κατηγορία:Μεροληψία
Σύγκρουση

Γενικά ο όρος **σύγκρουση** χαρακτηρίζει οποιαδήποτε κατάσταση ή συμπεριφορά κατέναντι εμπλεκομένων μερών. Ανάλογα δε των μερών αυτών ο όρος λαμβάνει και ιδιαίτερη διάσταση π.χ. σύγκρουση (ατύχημα), (οχημάτων, πλοίων κ.λπ.), ένοπλη σύγκρουση, κοινωνική σύγκρουση, σύγκρουση νόμων, σύγκρουση συμφερόντων, σύγκρουση ατόμων και σωματιδίων στη φυσική κ.λπ.

Ιδιαίτερο όμως χαρακτήρα προσλαμβάνει ο όρος στη κοινωνιολογία, ως ανθρώπινη συμπεριφορά, σε κοινωνική αλληλεπίδραση, όπου και αποδίδεται στην ελληνική συνώνυμα και με τους όρους "*Διαμάχη*", "*Πάλη*", "*Αγώνας*", "*Ανταγωνισμός*", ακόμα και "*Αντίθεση*". Σημειώνεται ότι στην ελληνική γλώσσα δεν έχει καθιερωθεί συγκεκριμένος όρος, εξ ου και η ποικιλία αυτών που προβάλλονται από διάφορους Έλληνες συγγραφείς, ή μεταφραστές, παρότι ακριβέστερος όρος θεωρείται η **Διαμάχη**, διακριτός όρος από τον Ανταγωνισμό.

Γενικά αίτια των συγκρούσεων μπορεί να είναι λανθασμένες εκτιμήσεις ή υπερβάσεις (π.χ. σε ατυχήματα), πάλη αξιών, (π.χ. κοινωνικής θέσης, ή κοινωνικής επιβολής), άσκηση εξουσίας, επιδίωξη οικονομικών πόρων εκατέρωθεν μερών κ.ά., λαμβάνοντας διάφορες μορφές εκδήλωσης που μπορεί να είναι από μια περιορισμένη συμπλοκή (καυγάς), μέχρι απεργιακές κινητοποιήσεις με έκτροπα, ακόμα και επανάσταση.  Οι συγκρούσεις, στη πλειονότητά τους αν και μπορεί να προλαμβάνονται με νομοθετικές ρυθμίσεις, όταν αυτές εκδηλώνονται  επιλύονται συνηθέστερα με διαπραγματεύσεις, είτε απ΄ ευθείας των μερών, είτε με διαιτησία.

## Πηγές
* UNESCO "Λεξικό Κοινωνικών Όρων" (Ελληνική Έκδοση) 3 τόμοι, Εκδ. Ελληνική Παιδεία Αθήναι 1972, τομ.3ος, σελ.895. 

## Εξωτερικοί σύνδεσμοι
Μάρτιν Μπερτς

Ο **Μάρτιν Μπερτς** (αγγλ. *Martin Birch*, 27 Αυγούστου 1948 - 9 Αυγούστου 2020) ήταν Βρετανός μουσικός παραγωγός, γνωστότερος για τη συνεργασία του με το συγκρότημα των Deep Purple από το 1970 ως το 1977, με τους Rainbow, τους Black Sabbath και τους Iron Maiden. Αποσύρθηκε, μετά την παραγωγή που έκανε στο δίσκο "*[[Fear of the Dark]]*" των Iron Maiden, το 1992, σε ηλικία 44 ετών.

Θεωρείται ένας από τους καλύτερους παραγωγούς της ροκ και χαρντ ροκ μουσικής. Εμφανίζεται στο βίντεο κλιπ για το τραγούδι "Holy Smoke" των Iron Maiden, ενώ έχει παίξει ακουστική κιθάρα στο δίσκο "Mystery to Me" των Fleetwood Mac. Επίσης, οι Deep Purple του έχουν αφιερώσει το τραγούδι "Hard Lovin' Man" από το δίσκο "Deep Purple in Rock".

Ο παραγωγός πέθανε σε ηλικία 71 ετών, τον Αύγουστο του 2020.

## Συνεργασίες

## Παραπομπές

## Πηγές
* Συνέντευξη του Μάρτιν Μπιρτς, 1983 https://web.archive.org/web/20151121015454/http://ironmaiden-bg.com/en/interviews-from-1983/interview-with-martin-birch-december-1983.php
* www.discοgs.com, Martin Birch
* Martin Birch credits, Allmusic

## Παραπομπές


Μπερτς
Ferrari 612 Scaglietti

Η **Ferrari 612 Scaglietti** ήταν ένα σπορ αυτοκίνητο, τύπου grand tourer και με σαλόνι διάταξης 2+2, που παρήχθη από την ιταλική κατασκευάστρια σπορ αυτοκινήτων Ferrari, μεταξύ του 2004 και του 2011, σε 3.025 αντίτυπα. Πρόκειται για ένα μεγάλο 2-πορτο κουπέ, με συνολικό μήκος κοντά στα 5 μέτρα, που σχεδιάστηκε για να αντικαταστήσει την κάπως μικρότερη Ferrari 456 M και παρουσιάστηκε στο Σαλόνι Αυτοκινήτου της Γενεύης τον Μάρτιο του 2004. Αν και τυπικώς αναφέρεται ως αυτοκίνητο με σαλόνι 2+2, το μεγαλύτερο μέγεθός του, πρακτικώς το καθιστά ένα πραγματικό τετραθέσιο αυτοκίνητο, με αρκετό χώρο στα πίσω καθίσματα ακόμα και για ενήλικες. Τον Μάρτιο του 2011 αντικαταστάθηκε από την Ferrari FF.

## Προδιαγραφές
### Πλαίσιο
[thumb|left|[Πλευρά οδήγησης|Δεξιοτίμονη 612 Scaglietti στο Λονδίνο το 2010.]]

Η 612 Scaglietti ήταν το δεύτερο χρονολογικά μοντέλο στην ιστορία της εταιρείας που κατασκευαζόταν εξ ολοκλήρου από αλουμίνιο, μετά την 360 Modena, που εισήχθη το 1999. Το χωροδικτύωμα της 612 αναπτύχθηκε σε συνεργασία με την αμερικανική εταιρεία Alcoa, με το αλουμινένιο αμάξωμα να συγκολλάται σε αυτό. Επίσης, το σασί της 612 Scaglietti αποτέλεσε και τη βάση της Ferrari 599 GTB Fiorano.

### Κινητήρας

Η 612 Scaglietti χρησιμοποίησε τον κινητήρα της Ferrari 575M Maranello, η οποία παρήχθη μεταξύ του 2002 και του 2006. Το μηχανικό αυτό σύνολο έχει σχέση συμπίεσης 11,2:1 και προσδίδει στην 612 Scaglietti τελική ταχύτητα 320 χιλιόμετρα την ώρα και χρόνο επιτάχυνσης 0-100 km/h μόλις 4,0 δευτερόλεπτα.

### Μετάδοση
thumb|right|Το ταμπλό μιας Ferrari 612 Scaglietti του 2006 με το κιβώτιο ταχυτήτων «F1A».

Η Ferrari 612 προσφέρθηκε με 6-τάχυτο χειροκίνητο κιβώτιο ταχυτήτων ή με το 6-τάχυτο «F1A» ημι-αυτόματο σύστημα αλλαγής ταχυτήτων στο τιμόνι, το οποίο ήταν μια πολύ πιο εκλεπτυσμένη εκδοχή του ημι-αυτόματου συστήματος F1 της 360 Modena. Στην πράξη, ωστόσο, σχεδόν όλοι οι υποψήφιοι πελάτες την παρήγγειλαν με το εξατάχυτο F1A και μάλιστα από τα 3.025 αντίτυπα της 612 που κατασκευάστηκαν συνολικά, μόλις τα 199 παρήχθησαν με το χειροκίνητο κιβώτιο. Από την άλλη όμως, οι 612 με το χειροκίνητο κιβώτιο αναμένεται να γίνουν άκρως συλλεκτικές στο μέλλον και με εξαιρετικά υψηλές τιμές μεταπώλησης, λόγω της σπανιότητάς τους.

## Παραπομπές


## Βιβλιογραφία
*  Eckhard Schimpf: Die Makellosigkeit des teuren Schillerns. In: Frankfurter Allgemeine Zeitung. 9. Mai 2006, ISSN 0174-4909, S. T4.

## Εξωτερικοί σύνδεσμοι

* Ferrari 612 Scaglietti in police livery for Ferrari's 60th Anniversary relay.
* Special 30th Anniversary edition for Japan. 
* Ferrari 60th Anniversary Version. 

612 Scaglietti
Κατηγορία:Αυτοκίνητα πολυτελείας
Κατηγορία:Σπορ αυτοκίνητα
Live at Montreux 2011

**Live at Montreux 2011** είναι ο τίτλος του ζωντανά ηχογραφημένου, διπλού CD και DVD του χαρντ ροκ συγκροτήματος Deep Purple, το οποίο κυκλοφόρησε στις 7 Νοεμβρίου του 2011, από την εταιρεία "Eagle Rock Entertainment". Η ηχογράφηση του δίσκου έγινε στο Μοντρέ της Ελβετίας, στις 16 Ιουλίου του ίδιου έτους και εμφανίζονται σε αυτήν, οι Deep Purple και η φιλαρμονική ορχήστρα της Φρανκφούρτης με διευθυντή τον Στήβεν Μπέντλεϊ-Κλάιν.

Η ηχογράφηση έγινε από την όγδοη σειρά μελών του συγκροτήματος και είναι το τέταρτο ζωντανό άλμπουμ του συγκροτήματος το οποίο έχει ηχογραφηθεί στην περιοχή του Μοντρέ, μετά το "*[[Live in Montreux 69]]*", το "*[[Live at Montreux 1996]]*" και το "*[[Live at Montreux 2006]]*".

## Τραγούδια
### Έκδοση CD
***CD 1***
1. **Intro**
2. **[[Highway Star (song)|Highway Star]]**
3. **[[Hard Lovin' Man]]**
4. **[[Maybe I’m A Leo]]**
5. **[[Strange Kind of Woman]]**
6. **[[Rapture of the Deep (song)|Rapture of the Deep]]**
7. **[[Woman from Tokyo]]**
8. **[[Contact Lost]]**
9. **[[When a Blind Man Cries]]**
10. **The Well Dressed Guitar**

***CD 2***
11. **[[Knockin' at your Back Door]]**
12. **[[Lazy]]**
13. **[[No One Came]]**
14. **[[Ντον Έρεϊ|Don Airey]] keyboard solo**
15. **[[Perfect Strangers (Deep Purple song)|Perfect Strangers]]**
16. **[[Space Truckin]]' **
17. **[[Smoke on the Water]]**
18. **[[Hush (Billy Joe Royal song)|Hush]]**
19. **[[Black Night]]**

### Έκδοση DVD
1. **Intro/[[Highway Star (song)|Highway Star]]**
2. **[[Hard Lovin' Man]]**
3. **[[Maybe I’m A Leo]]**
4. **[[Strange Kind of Woman]]**
5. **[[Rapture of the Deep (song)|Rapture of the Deep]]**
6. **[[Woman from Tokyo]]**
7. **[[Contact Lost]]**
8. **[[When a Blind Man Cries]]**
9. **The Well Dressed Guitar**
10. **[[Knockin' at your Back Door]]**
11. **[[Lazy]]**
12. **[[No One Came]]**
13. **[[Ντον Έρεϊ|Don Airey]] keyboard solo**
14. **[[Perfect Strangers (Deep Purple song)|Perfect Strangers]]**
15. **[[Space Truckin]]' **
16. **[[Smoke on the Water]]**
17. **[[Hush (Billy Joe Royal song)|Hush]]**
18. **[[Black Night]]**

*Έξτρα*
* Συνέντευξη με τους Deep Purple

## Θέσεις τσαρτ
***Live at Montreux 2011*** *(άλμπουμ)*

***Επίσημη κυκλοφορία: [[7 Νοεμβρίου]] [[2011]]***

## Τα μέλη του συγκροτήματος
Το **Live in Montreux 2011** ηχογραφήθηκε από τη όγδοη σειρά μελών του συγκροτήματος, σε συνεργασία με τη Φιλαρμονική Ορχήστρα της Φρανκφούρτης. Οι μουσικοί του συγκροτήματος ήταν οι εξής:

* **[[Ίαν Γκίλαν]]** - *φωνητικά*
* **[[Στηβ Μορς]]** - *κιθάρα*
* **[[Ντον Έρεϊ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* deep purple w/orchestra live at montreux 2011-”reaching new heights” review by john emms

Κατηγορία:Δισκογραφία των Deep Purple
Κατηγορία:Άλμπουμ του 2011
Γιόζεφ Μαρία Όλμπριχ

Ο **Γιόζεφ Μαρία Όλμπριχ** (*Joseph Maria Olbrich*) (22 Δεκεμβρίου 1867 - 8 Αυγούστου 1908) γεννήθηκε στην Οπάβα της Αυστριακής Σιλεσίας (σημερινή Τσεχική Δημοκρατία) και απεβίωσε στο Ντίσελντορφ. Σπούδασε αρχιτεκτονική στο *Wiener Staatsgewerbeschule* και στην Ακαδημία Καλών Τεχνών της Βιέννης, όπου κέρδισε πολλά βραβεία. Υπήρξε μαθητής του Ότο Βάγκνερ (*Οtto Wagner*). Με τους Γκούσταβ Κλιμτ, Κόλομαν Μόζερ (*Koloman Moser*) και Γιόζεφ Χόφμαν (*Joseph Hoffmann*) εξεγέρθηκαν ενάντια στην Ακαδημία και το 1897 ίδρυσαν το κίνημα του *Secession* στη Βιέννη, ενώ σπουδαία έργα του υπήρξαν η κατοικία *Ernst Ludwig* στο Ντάρμστατ, το *Tietz Department Store* στο Ντίσελντορφ, η κατοικία *Feinhals* στην Κολωνία καθώς και το *Hochzeitsturm* και τα κτίρια εκθέσεων στο Ντάρμστατ.εγκαταλείπει κάθε πσαραδοσιακή τυπολογία και μορφολογία και φέρει στην αρχιτεκτονική τη γραμμή και χρωματική αποδέσμευση της ζωγραφικής της Απόσχισησ, ιδίως του Κλιμπ.

## Δημιουργίες

### Το κτίριο του Secession στη Βιέννη
Το κτίριο του *Secession* στη Βιέννη, με το οποίο καθιερώθηκε η φήμη του Όλμπριχ, χτίστηκε το 1898 και λειτούργησε ως εκθεσιακός χώρος. Στο κτίριο αυτό διακρίνονται οι επιδράσεις τόσο του Βάγκνερ, όσο και του Κλιμτ. Οι κεκλιμένοι τοίχοι, τα βαριά γείσα, η αξονικότητα και το μοτίβο με τις δάφνες που αποδίδεται σαν διάτρητος μεταλλικός θόλος, τοποθετημένος σε επίπεδους όγκους είναι μερικά από τα αρχιτεκτονικά χαρακτηριστικά αυτού του ναού της τέχνης της εποχής του βιεννέζικου μοντερνισμού.

### Η κατοικία Ernst Ludwig
Η κατοικία του Μεγάλου Δούκα *Ernst Ludwig* χτίστηκε το 1901 και αποτελούσε το πιο προοδευτικό έργο που σχεδίασε ο  Όλμπριχ κατά τη διάρκεια της παραμονής του στο Ντάρμστατ. Σε αυτό οι επιδράσεις του Βάγκνερ είχαν εξαφανιστεί και έτσι π.χ. αντί των βαρέων γείσων υπήρχαν μεγάλες προεξέχουσες μαρκίζες. Ιδιαίτερο στοιχείο αυτού του κτιρίου, που διέθετε πολλούς εργαστηριακούς χώρους, ήταν η αψιδωτή είσοδος που πλαισιωνόταν από δύο γιγαντιαία αγάλματα, έργα του γλύπτη *Ludwig Habich*.
Η κατοικία αυτή με την ψηλή, λευκή πρόσοψη και τα διατεταγμένα οριζόντια ανοίγματα, αποτελούσε το κέντρο της καλλιτεχνικής παροικίας του Ντάρμστατ.

### Η κατοικία Feinhals
Το *Feinhals house* στην Κολωνία, ένα από τα τελευταία έργα του Όλμπριχ, αποτελεί το δείγμα της αρχιτεκτονικής του εξέλιξης. Η σύγκριση της κατοικίας με προηγούμενα έργα του αρχιτέκτονα δείχνει πως πλέον ο Όλμπριχ είχε ξεπεράσει τον υπερβολικό ατομικισμό και είχε φτάσει στην απλότητα της μορφής και σε έναν πιο παραδοσιακό τύπο αρχιτεκτονικής.

## Παραπομπές


## Βιβλιογραφία
* *Kenneth Frampton*, *Μοντέρνα Αρχιτεκτονική: ιστορία και κριτική*
* *L. Hilberseimer*, *Contemporary Architecture: Its Roots and Trends*
* *Γεώργιος Π. Λάββας*, *Επίτομη ιστορία της αρχιτεκτονικής*

## Εξωτερικοί σύνδεσμοι
* 

Κατηγορία:Αυστριακοί αρχιτέκτονες
Ρωμαϊκό νυμφαίο οδού Κανάρη Πάτρας

Το **Ρωμαϊκό νυμφαίο της οδού Κανάρη** είναι ερείπια συγκροτήματος νυμφαίου ρωμαϊκών χρόνων που έχει βρεθεί στην Πάτρα. Τα κατάλοιπα του μνημείου είναι ορατά στο κέντρο της πόλης στην διασταύρωση των οδών Βλάχου και Κανάρη. Το νυμφαίο ήταν λατρευτικός χώρος αφιερωμένος στις νύμφες και χώρος αναψυχής με πίδακες νερού και κήπους. Το μνημείο βρέθηκε κατά την διάρκεια οικοδομικών εργασιών για την κατασκευή οικοδομής.

Είναι έργο του 2ου αιώνα μ.Χ. Ήταν τρίκοχο με ημικυκλικές κερκίδες που από κάτω τους είχαν στοά. Δίπλα στο νυμφαίο έχουν ανακαλυφθεί δύο λιθόστρωτοι δρόμοι, επίσης ρωμαϊκών χρόνων, όπου στην διασταύρωση τους ήταν κτισμένο το νυμφαίο. Με άλλα ευρήματα που έχουν βρεθεί κοντά στον χώρο οι αρχαιολόγοι συμπεραίνουν ότι η περιοχή στους ρωμαϊκούς χρόνους ήταν δημόσιος χώρος, κυρίως με δημόσια κτήρια και όχι οικίες.

## Παραπομπές


Κατηγορία:Κτίρια και κατασκευές στην Πάτρα
Νυμφαίο
Νυμφαιο
Κατηγορία:Αρχαία ρωμαϊκά κτίρια και κατασκευές στην Ελλάδα
Εθνική Οδός 63 (Ελλάδα)

Η **Εθνική Οδός 63 (ΕΟ63)** είναι εθνική οδός στην Κεντρική Μακεδονία. Συνδέει τις Σέρρες με τον Προμαχώνα, στα ελληνοβουλγαρικά σύνορα. Έχει μήκος **38** χιλιόμετρα και δύο λωρίδες (1 ανα κατεύθυνση). Ο δρόμος είναι μέρος της Ευρωπαϊκής Οδού 79 και έχει αντικατασταθεί πλήρως από τον Αυτοκινητόδρομο Α25. Ο δρόμος περνάει επίσης από το Σιδηρόκαστρο. Κατά μήκος της διαδρομής της μπορεί κάποιος να επισκευθεί:
* Το βυζαντινό κάστρο (Ισσάρι).
* Τον Ιερό Ναό Αγίου Δημητρίου και Τίμιας Ζώνης.
* Το ύψωμα Σωτήρα ή «Τοπ-Μπαΐρ».

## Δείτε Επίσης
*Αυτοκινητόδρομος 25 (Ελλάδα)

63
Πωλ Ρούντολφ

Ο **Πωλ Ρούντολφ** και **Πολ** **Ρούντολφ** (αγγλικά: Paul Rudolph) γεννήθηκε το 1918 στις Ηνωμένες Πολιτείες Αμερικής. Ανήκει στους αρχιτέκτονες του μοντέρνου κινήματος.

## Βιογραφία
[μικρογραφία|Κατοικία Μπας, έργο του Ρούντολφ στο [Φορτ Γουόρθ (Τέξας) από το 1970]]
Σπούδασε 5 χρόνια, από το 1935-1940, στο πολυτεχνείο της Αλαμπάμας. Στη συνέχεια πήγε στο Harvard Graduate School of Design. Εκεί κατανόησε τη φύση των υλικών και ιδιαίτερα του οπλισμένου σκυροδέματος, το οποίο τον γοήτευσε για τις δυνατότητές του και το χρησιμοποίησε αργότερα εκτεταμένα στις κατασκευές του. Πέθανε το 1997.

## Έργα
Αξιόλογα έργα του είναι:

* Κατοικία Γουίλσον, Σαρασότα, 1953-1954. Πρόκειται για κτήριο που κατασκευάστηκε εξ ολοκλήρου από προκατασκευασμένα πάνελ.
* Σχολείο Σαρασότα, 1958-1959. Χαρακτηρίζεται από αρμονία με το περιβάλλον, καθαρή κάτοψη, μεγάλα ανοίγματα, μεγάλους προβόλους και επίπεδες στέγες.
* Κτήριο Yale Art and Architecture, Νιου Χέιβεν, 1964. Θεωρείται το αριστούργημά του. Πρόκειται για μια κατασκευή από χυτό σκυρόδεμα με 37 διαφορετικά επίπεδα και 9 ορόφους.
* Christian Science student center του Πανεπιστημίου του Ιλινόι, 1967
* Beneficent House, 1969
* Βιβλιοθήκη UMass Dartmouth, 1970
* Κέντρο Λίπο, Χονγκ Κονγκ, 1988. Αποτελείται από δύο ουρανοξύστες. Ο πρώτος έχει ύψος 172 και 44 ορόφους και ο δεύτερος 186 και 48 ορόφους. Εναλλακτική ονομασία του είναι «The Koala Tree» γιατί μοιάζει με κοάλα που σκαρφαλώνει δέντρο.

## Παραπομπές


## Βιβλιογραφία
* Conversations with architects: Philip Johnson, Kevin Roche, Paul Rudolph, Bertrand Goldberg, Morris Lapidus, Louis Kahn, Charles Moove, Robert Venturi & Denise Scott Brown/John W.Cook, Heinrich Klotz, Foreword by Vincent Scully
* Paul Rudolph/introduction and notes by Rupert Spade with photographs by Yukio Futagawa

## Εξωτερικοί σύνδεσμοι
* 

Κατηγορία:Αμερικανοί αρχιτέκτονες
Αντρέ Πίτερς

Ο **Αντρέ Πίτερς** (*André Piters*, 18 Ιανουαρίου 1931 - 23 Οκτωβρίου 2014) ήταν Βέλγος διεθνής ποδοσφαιριστής, ο οποίος αγωνιζόταν ως επιθετικός.

## Καριέρα
Γεννημένος στην Ερβ, ο Πίτερς αγωνίστηκε σε συλλογικό επίπεδο στις Σταντάρ Λιέγης και Ολιμπίκ ντε Σαρλερουά.

Σημείωσε συνολικά 23 διεθνείς συμμετοχές με το Βέλγιο την περίοδο μεταξύ 1955 και 1961, τέσσερις εκ των οποίων ήταν σε αγώνες για τα Προκριματικά του Παγκοσμίου Κυπέλλου.

Απεβίωσε στις 23 Οκτωβρίου 2014.

## Παραπομπές


Κατηγορία:Βέλγοι ποδοσφαιριστές
Κατηγορία:Ποδοσφαιριστές Εθνικής Βελγίου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΡΟΚ ντε Σαρλερουά-Μαρσιέν
Κατηγορία:Ποδοσφαιριστές Σταντάρ Λιέγης
Ντένις Όλιεχ

Ο **Ντένις Ογκούτα Όλιεχ** (γεννημένος στις 2 Φεβρουαρίου 1985) είναι Κενυάτης επαγγελματίας ποδοσφαιριστής ο οποίος αγωνίζεται ως επιθετικός στην ομάδα της γαλλικής Λιγκ 2, Οσέρ.

## Συλλογική Καριέρα
Ο Όλιεχ ξεκίνησε το ποδόσφαιρο από την Νταγκορέτι Σάντος σε μικρή ηλικία, προτού μετακομίσει στη Ματάρε Γιουνάιτεντ.

Έγινε επαγγελματίας το 2003 αγωνιζόμενος με την Αλ-Αραμπί στο Κατάρ μέχρι τα τέλη του 2005. Το 2004 του προσφέρθηκε η δυνατότητα αλλαγής της υπηκοότητάς του από Κενυάτικη σε Καταριανή. Απέρριψε, όμως, την προσφορά.

Το 2005, ο Όλιεχ υπέγραψε τετραετές συμβόλαιο με τη γαλλική ΦΚ Ναντ και ξεκίνησε να αγωνίζεται μαζί της από τις αρχές του 2006. Ωστόσο, η ΦΚ Ναντ υποβιβάστηκε το 2007 τερματίζοντας στην τελευταία θέση της Λιγκ 1 και ο Όλιεχ αποκτήθηκε ως δανεικός από την Οσέρ η οποία έψαχνε για επιθετικό ύστερα από ένα κακό ξεκίνημα στη σεζόν. Τον Ιανουάριο, η Οσέρ τον απέκτησε οριστικά από την Ναντ.
Στις 25 Σεπτεμβρίου 2011, ο Όλιεχ πέτυχε το πρώτο του *hat-trick* με την Οσέρ σε μια νίκη με 4–1 επί της Σοσό. Το *hat-trick* αυτό πραγματοποιήθηκε σε διάστημα 16 λεπτών.

## Διεθνής Καριέρα
Η πρώτη του διεθνής συμμετοχή ήταν το 2002, όταν η Κένυα ηττήθηκε από τη Νιγηρία με σκορ 3–0.

Μπαίνοντας ως αλλαγή στη διάρκεια του δευτέρου ημιχρόνου, ο Όλιεχ πέτυχε το νικητήριο τέρμα για την ομάδα στα πλαίσια των προκριματικών του Κυπέλλου Εθνών Αφρικής του 2004 απέναντι στο Πράσινο Ακρωτήρι. Αγωνίστηκε στο Κύπελλο Εθνών Αφρικής 2004.

## Προσωπικά
Ο μεγαλύτερος αδερφός του Όλιεχ, Νίξον Ονιγουάντα, είναι προπονητής στην κενυάτικη Νταγκορέτι Σάντος (με την οποία είχε, κατ[ά το παρελθόν, αγωνιστεί και ο Όλιεχ). 

## Παραπομπές


## Εξωτερικοί σύνδεσμοι

* 

Κατηγορία:Κενυάτες ποδοσφαιριστές
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές ΑΖ Οσέρ
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΑΚ Αζαξιό
Κατηγορία:Ποδοσφαιριστές Εθνικής Κένυας
Αμερόνχεν

Το **Αμερόνχεν** (ολλανδικά: *Amerongen*) είναι χωριό της κεντρικής Ολλανδίας (επαρχία Ουτρέχτης) στα σύνορα του *[[Utrecht Hill Ridge]]*. Βρίσκεται σε απόσταση περίπου 7 χλμ. νοτιοδυτικά του Φένενταλ (10,5 χλμ. οδικώς).

Η περιοχή εκτείνεται από την υδάτινη περιοχή του Νέντεραϊν (Κάτω Ρήνος) ως το *[[Utrecht Hill Ridge]]* ("Utrechtse Heuvelrug"). Το υψηλότερο σημείο της δυτικής Ολλανδίας βρίσκεται 2 χλμ. ανατολικά του χωριού. Το Αμερόνχενσε Μπεργκ (όρος Αμερόνχεν) έχει ύψος 69 μέτρων πάνω από την θάλασσα.

## Ιστορία

Η ιστορία του Αμερόνχεν σχεδόν ταυτίζεται με αυτή του Κάστρου του Αμερόνχεν. Το κάστρο αυτό χτίστηκε για πρώτη φορά το 1286 ως ένας ξύλινος πύργος, ο οποίος όμως ανακατασκευάστηκε από πέτρα. Έπεσε θύμα επίθεσης ή καταστράφηκε από φωτιά και ανακατασκευάστηκε αρκετές φορές στη διάρκεια των επόμενων αιώνων. Το 1672, η Ολλανδία κυριεύτηκε από τον γαλλικό στρατό και στις αρχές του 1673, το κάστρο κάηκε συθέμελα ως τιμωρία για την μη-εξόφληση των φόρων που επέβαλαν οι Γάλλοι. Λίγο καιρό αργότερα, το κάστρο ανακατασκευάστηκε, υπό την επίβλεψη της ικανής Μαργκαρέτα Τέρνορ, συζύγου του Φαν Ρέντε, ιδιοκτήτη του κάστρου και ειδικό απεσταλμένο στην αυλή του Βραδεμβούργου. Το νεόκτιστο και επεκταμένο κάστρο, χτισμένο σε Ολλανδικό Κλασσικό ρυθμό και, αν και οι χώροι και οι κήποι ανακατασκευάστηκαν αρκετές φορές και ο εσωτερικός χώρος εκσυγχρονίστηκε στις αρχές του 20ού αιώνα από τον Κούιπερ, παραμένει χαρακτηριστικό παράδειγμα του ρυθμού αυτού. 

Ο πρώην Αυτοκράτορας της Γερμανίας, Γουλιέλμος Β΄, κατέφυγε στην Ολλανδία τον Νοέμβριο του 1918 και έζησε στο κάστρο μέχρι τον Μάιο του 1920, όταν και μετακόμισε στο Ντορν, όπου πέρασε το υπόλοιπο της ζωής του. Ήταν στο Κάστρο του Αμερόνχεν όπου υπέγραψε την Πράξη Παραίτησής του από τον γερμανικό θρόνο.

Μέχρι την 1η Ιανουαρίου 2006, το Αμερόνχεν ήταν διαχωρισμένος Δήμος, ο οποίος κάλυπτε το ίδιο το χωριό του Αμερόνχεν, το Όφερμπεργκ, και το δυτικό τμήμα του Ελστ. Το Ελστ μετατέθηκε στον Δήμο του Ρένεν. Το μεγαλύτερο τμήμα του Δήμου συγχωνεύτηκε με τέσσερις άλλους δήμους ώστε να δημιουργήσει τον νέο δήμο του Ούτρεχτσε Χόιβελρουχ.

Το 2001, το χωριό του Αμερόνχεν είχε πληθυσμό 5169 κατοίκων. Η κτισμένη έκταση του χωριού ήταν 1,21 τ.χλμ., και περιελάμβανε 2072 κατοικίες.

Τα “Αμερόνχεν”, “Φαν Αμερόνχεν” και “Φαν Νιουαμερόνχεν” αποτελούν επίθετα που καταδεικνύουν την καταγωγή της οικογένειας από την συγκεκριμένη πόλη.

## Έκθεση Φωτογραφιών


File:Amerongen voorgevel.JPG|Αμερόνχεν, κάστρο: *kasteel Amerongen*
File:Amerongen, de Andrieskerk RM7755 IMG 6547 2020-07-12 15.52.jpg|Αμερόνχεν, εκκλησία: *Andrieskerk*
File:Amerongen, korenmolen Maallust IMG 9190 2019-04-19 15.01.jpg|Αμερόνχεν, ανεμόμυλος: *molen Maallust* 



## Παραπομπές


## Εξωτερικοί σύνδεσμοι

* Χάρτης του Δήμου το 1868.
* Επίσημη Ιστοσελίδα του ''Utrechtse Heuvelrug''

Κατηγορία:Πόλεις της Ολλανδίας
Κατηγορία:Ουτρέχτη (επαρχία)
Live in Concert 1972/73

**Live in Concert 1972/73** είναι ο τίτλος του DVD του χαρντ ροκ συγκροτήματος Deep Purple, το οποίο κυκλοφόρησε στις 25 Ιουλίου του 2005 από την εταιρεία "ΕΜΙ". Το συγκεκριμένο DVD περιλαμβάνει τη βιντεοσκόπηση της συναυλίας του συγκροτήματος στην Κοπενχάγη, την 1 Μαρτίου του 1972, η οποία είχε κυκλοφορήσει το 1990 με τίτλο "*Scandinavian Nights*", αλλά και τρία τραγούδια βιντεοσκοπημένα στη Νέα Υόρκη, στις 29 Μαΐου του 1973, ένα μήνα πριν την τελευταία εμφάνιση του τραγουδιστή Ίαν Γκίλαν και του μπασίστα Ρότζερ Γκλόβερ με το συγκρότημα.

Το "*Live in Concert 1972/73*" έχει βραβευθεί ως χρυσό στις Ηνωμένες Πολιτείες, όπου οι πωλήσεις του ξεπέρασαν τα 50.000 αντίτυπα.

## Τραγούδια
***Κοπενχάγη, 1972***
# **[[Highway Star]]** *(Blackmore, Gillan, Glover, Lord, Paice)*
# **[[Strange Kind of Woman]]** *(Blackmore, Gillan, Glover, Lord, Paice)*
# **[[Child in Time]]** *(Blackmore, Gillan, Glover, Lord, Paice)*
# **[[The Mule]] / [[Ίαν Πέις|Ian paice drum solo]]** *(Blackmore, Gillan, Glover, Lord, Paice)*
# **[[Lazy]]** *(Blackmore, Gillan, Glover, Lord, Paice)*
# **[[Space Truckin]]' ** *(Blackmore, Gillan, Glover, Lord, Paice)*
# **[[Fireball (τραγούδι)|Fireball]]** *(Blackmore, Gillan, Glover, Lord, Paice)*
# **Lucille** *(Collins, Penniman)*
# **[[Black Night]]** *(Blackmore, Gillan, Glover, Lord, Paice)*

***Νέα Υόρκη, 1973***
# **[[Strange Kind of Woman]]** *(Blackmore, Gillan, Glover, Lord, Paice)*
# **[[Smoke on the Water]]** *(Blackmore, Gillan, Glover, Lord, Paice)*
# **[[Space Truckin]]' ** *(Blackmore, Gillan, Glover, Lord, Paice)* 

***Μπόνους (Καλιφόρνια, 1974)***
# **[[Burn]]** *(Blackmore, Coverdale, Lord, Paice)*

## Βραβεία
***Live in Concert 1972/73*** *(βίντεο)*

* Ηνωμένες Πολιτείες (*RIIA Certification*): Χρυσός
* Αυστραλία (*ΑRIA Certification*): Χρυσός
* Γαλλία (*SNEP Certification*): Χρυσός

## Τα μέλη των Deep Purple
Στο "*Live in Concert 1972/73*" συμμετείχε η δεύτερη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* Live in Concert 1972/73 (DVD) - All Music Guide

Κατηγορία:Δισκογραφία των Deep Purple
Live in California 74

**Live in California 74** είναι ο τίτλος του ζωντανά βιντεοσκοπημένου DVD του χαρντ ροκ συγκροτήματος Deep Purple, το οποίο κυκλοφόρησε στις 21 Νοεμβρίου του 2005. Η βιντεοσκόπηση έγινε από το τηλεοπτικό κανάλι "ABC", στις 6 Απριλίου 1974, στο Ontario Speedway της Καλιφόρνια, κατά τη διάρκεια του φεστιβάλ "California Jam", όπου οι Deep Purple εμφανίστηκαν ως πρώτο όνομα πάνω από συγκροτήματα όπως οι Black Sabbath, οι Eagles, κ.α.. Η συγκεκριμένη βιντεοσκόπηση είχε κυκλοφορήσει το 1981 σε βίντεο κασέτα, με τον τίτλο California Jam, ενώ το 1995 η ηχογράφηση αυτού του βίντεο κυκλοφόρησε ως California Jamming.

Το βίντεο, περιλαμβάνει την εμφάνιση του συγκροτήματος στην περιοδεία του δίσκου "*[[Burn (άλμπουμ)|Burn]]*", ενώ στο τέλος της συναυλίας ο κιθαρίστας Ρίτσι Μπλάκμορ καταστρέφει μία από τις κάμερες του "ABC" και βάζει φωτιά στους ενισχυτές του, ανατινάζοντας τους.

## Τραγούδια
# **Intro** - 1:27
# **[[Burn]]** *(Blackmore, Coverdale, Lord, Paice)* - 7:30
# **[[Might Just Take Your Life]]**  *(Blackmore, Coverdale, Lord, Paice)* - 5:54
# **Lay Down, Stay Down** *(Blackmore, Coverdale, Lord, Paice)* - 5:11
# **[[Mistreated]]**  *(Blackmore, Coverdale)* - 12:12
# **[[Smoke on the Water]]**  *(Blackmore, Gillan, Glover, Lord, Paice)* - 8:54
# **You Fool No One** *(Blackmore, Coverdale, Lord, Paice)* - 19:07
# **[[Space Truckin]]' ** *(Blackmore, Gillan, Glover, Lord, Paice)*  - 25:39

***Μπόνους τραγούδια***
# **[[Burn]]** *(Blackmore, Coverdale, Lord, Paice)* - 8:21
# **[[Might Just Take Your Life]]** *(Blackmore, Coverdale, Lord, Paice)* - 5:02

## Τα μέλη των Deep Purple
Στο "*Live in California 74*" συμμετείχε η τρίτη σειρά μελών του συγκροτήματος. Τα μέλη της ήταν τα εξής:

* Ντέιβιντ Κόβερντεϊλ - φωνητικά
* Ρίτσι Μπλάκμορ - κιθάρα
* Τζον Λορντ - πλήκτρα
* Γκλεν Χιούζ - μπάσο
* Ίαν Πέις - τύμπανα

## Παραπομπές

## Πηγές
* deep purple. california jam, dvd review - Deep-Purple.net

Κατηγορία:Δισκογραφία των Deep Purple
I'm with You

Το **I'm with Υou** είναι το δέκατο άλμπουμ του αμερικάνικου ροκ συγκροτήματος Red Hot Chili Peppers. Κυκλοφόρησε από την εταιρία Warner Bros. Records στις 29 Αυγούστου του 2011.
Παραγωγός ήταν και πάλι ο διάσημος παραγωγός Ρικ Ρούμπιν. Είναι το πρώτο άλμπουμ των Red Hot Chili Peppers με κιθαρίστα τον Τζος Κλινγκχόφερ. Ανέβηκε στο Νο.1 των τσάρτς σε 18 χώρες. Στην Ελλάδα έφτασε μέχρι το Νο.3.  Αρχικά αναμενόταν να κυκλοφορήσει στις 30 Αυγούστου 2011 αλλά κυκλοφόρησε μια μέρα πριν. Σύμφωνα με δηλώσεις της μπάντας, για το άλμπουμ αυτό γράφτηκαν πάνω από 60 τραγούδια. Το άλμπουμ πήρε σχετικά καλές κριτικές.

## Τραγούδια

## Πιστοποιήσεις

* Αργεντινή	Χρυσός	
* Αυστραλία	Πλατινένιος	
* Βραζιλία Πλατινένιος	
* Καναδάς Πλατινένιος	
* Δανία Χρυσός
* Γαλλία Πλατινένιος      	
* Γερμανία Πλατινένιος	
* Ελλάδα Πλατινένιος 
* Ιρλανδία Χρυσός
* Ιταλία Πλατινένιος     	
* Νέα Ζηλανδία Χρυσός
* Πολωνία Πλατινένιος   	
* Ελβετία Πλατινένιος	
* Ηνωμένο Βασίλειο Χρυσός	
* ΗΠΑ Χρυσός

## Συντελεστές
* Flea – μπάσο, πιάνο, φωνητικά
* Anthony Kiedis – φωνή
* Josh Klinghoffer – κιθάρα, φωνητικά, αρμόνιο, εξάχορδο μπάσο στο "Happiness Loves Company"
* Chad Smith – ντραμς, κρουστά
* Mike Bulger – τρομπέτα στο "Did I Let You Know"
* Greg Kurstin – πιάνο (9, 11, 12)
* Money Mark – όργανο Hammond B3 (6)
* Mauro Refosco – κρουστά (σε όλα εκτός των 3, 9, 13)
* Lenny Castro – κρουστά (3, 9, 13), επιπλέον κρουστά (1, 2, 4, 12, 14)
* Phillip Broussard Jr. – βοηθός μηχανικός
* Greg Fidelman – μίξινγκ (1, 2, 12)
* Jason Gossman – προγραμματισμός, (μουσική) αλληλουχία και επεξεργασια
* Ryan Hewitt – μηχανικός
* Chris "Hollywood" Holmes – επεξεργασία
* Sara Lynn Killion – βοηθός μηχανικός
* Vlado Meller  – mastering (CD, iTunes, & βινύλιο)
* Dana Nielsen – προγραμματισμός, (μουσική) αλληλουχία και επεξεργασια
* Rick Rubin – παραγωγός
* Mark Santangelo – βοηθός στο mastering 
* Andrew Scheps – μίξινγκ
* Ken Sluiter – βοηθός μηχανικός
* Clara Balzary – φωτογράφος
* Damien Hirst – καλλιτεχνική διεύθυνση
* Prudence Cuming Associates – φωτογράφος
* Stéphane Sednaoui – φωτογράφος

## Θέσεις στα τσαρτς

***Επίσημη κυκλοφορία: [[29 Αυγούστου]] [[2011]]***

## Παραπομπές


Κατηγορία:Δισκογραφία των Red Hot Chili Peppers
Κατηγορία:Άλμπουμ του 2011
Κατηγορία:Άλμπουμ με παραγωγή από τον Ρικ Ρούμπιν
Hughes Turner Project

Οι **Hughes Turner Project** ήταν ένα ροκ μουσικό συγκρότημα, το οποίο δημιουργήθηκε το 2001 από τον μπασίστα και τραγουδιστή Γκλεν Χιούζ (Deep Purple, Black Sabbath, κ.α.) και από τον τραγουδιστή Τζο Λιν Τέρνερ (Fandango, Rainbow, Deep Purple, κ.α.).

Στις 6 Φεβρουαρίου 2002, κυκλοφόρησαν τον πρώτο τους δίσκο, με τίτλο "HTP", ο οποίος έχει ως χαρακτηριστικό ήχο το μελωδικό χαρντ ροκ. Στο δίσκο αυτό, συμμετείχαν γνωστοί μουσικοί όπως οι κιθαρίστες Τζον Σάικς (Thin Lizzy) και Πολ Γκίλμπερτ (Mr. Big). Για την προώθηση του δίσκου, ξεκίνησαν μία περιοδεία στην Ιαπωνία, παίζοντας εκτός από κομμάτια του δίσκου τους, τραγούδια από παλιότερες συνεργασίες τους, όπως των Deep Purple, Rainbow και Black Sabbath. Τον Μάιο του 2002, έπαιξαν σε κλαμπ το Τόκιο, συναυλίες οι οποίες ηχογραφήθηκαν για να κυκλοφορήσουν στις 21 Αυγούστου 2002, με τίτλο "Live in Tokyo". Η περιοδεία συνεχίστηκε στη Ρωσία και την υπόλοιπη Ευρώπη.

Την άνοιξη του 2003, ο Τέρνερ και ο Χιούζ ξεκίνησαν να δουλεύουν στο δεύτερο δίσκο τους, ο οποίος κυκλοφόρησε στις 29 Σεπτεμβρίου του 2003, με τον τίτλο "HTP 2". Στο δίσκο αυτό, συμμετείχαν μεταξύ άλλων, ο βιρτουόζος κιθαρίστας Στιβ Βάι και ο ντράμερ των Red Hot Chili Peppers, Τσαντ Σμιθ. Το "HTP 2" κινούνταν στα ίδια ηχητικά πλαίσια με το πρώτο τους άλμπουμ και γνώρισε μικρότερη επιτυχία σε σύγκριση με το΄"HTP" και το "Live in Tokyo". Στις αρχές του 2004, ξεκίνησαν την περιοδεία για την προώθηση του άλμπουμ, παρόμοια με αυτήν που είχαν κάνει για τον πρώτο δίσκο. Αρχικός προορισμός ήταν η Ιαπωνία και στη συνέχεια η Ευρώπη.

Μετά το πέρας της περιοδείας, τα δύο ιδρυτικά μέλη αποφάσισαν να σταματήσουν τις προσπάθειες τους ως Hughes Turner Project και να επικεντρωθούν στις προσωπικές τους καριέρες.

## Δισκογραφία

## Παραπομπές

## Πηγές
* hughes turner project on Tumblr 
* sing365

Κατηγορία:Βρετανικά rock συγκροτήματα
Ferrari F430

Η **Ferrari F430** ήταν ένα σπορ αυτοκίνητο υψηλών επιδόσεων, που παρήχθη από την ιταλική αυτοκινητοβιομηχανία Ferrari, μεταξύ του 2004 και του 2009. Για πρώτη φορά παρουσιάστηκε τον Σεπτέμβριο του 2004 στο Σαλόνι Αυτοκινήτου του Παρισιού, ως ο επίσημος διάδοχος της Ferrari 360 Modena. Αντικαταστάθηκε από την Ferrari 458 Italia, η οποία αποκαλύφθηκε για πρώτη φορά στις 28 Ιουλίου 2009.

## Τεχνικά στοιχεία

## Αναφορές


## Βιβλιογραφία
* Holmes, Mark (2007), Ultimate Convertibles: Roofless Beauty. London: Kandour. pp. 68–69. ISBN 9781905741625.

## Εξωτερικοί σύνδεσμοι

* Ferrari website
* Ferrari F430 on Edmunds.com
* Ferrari F430 GT serial number on Endurance-Series
* Ferrari F430

F430
Κατηγορία:Αυτοκίνητα πολυτελείας
Κατηγορία:Σπορ αυτοκίνητα
Πέτρος Μπουσουλόπουλος

Ο **Πέτρος Μπουσουλόπουλος** (Αθήνα, 22 Μαρτίου 1983) είναι Έλληνας ηθοποιός και τραγουδιστής.

## Βιογραφία
Οι γονείς του είναι στρατιωτικοί. Κατάγεται από τη Δαλαμανάρα Αργολίδας από την πλευρά του πατέρα του. Έχει κάνει μαθήματα φωνητικής και κιθάρας στο *Ωδείο Τέχνης Γ. Φακανάς*. Η συμμετοχή του σε ένα μιούζικαλ τον παρότρυνε να ασχοληθεί επαγγελματικά με την υποκριτική. Το 2007 αποφοίτησε από την *Ανώτερη Δραματική Σχολή Θεμέλιο* του Ν. Βασταρδή. Έγινε γνωστός στο κοινό από την συμμετοχή του στην τηλεοπτική σειρά "*[[Ευτυχισμένοι μαζί]]*". Τα τελευταία χρόνια ζει μόνιμα στη Ρόδο και ασχολείται με το θεατρικό εργαστήρι «Αγιούτο» το οποίο άνοιξε και λειτουργεί ο ίδιος.

## Μουσική
Έχει κυκλοφορήσει το πρώτο του μουσικό δίσκο single με τίτλο "*Η αγάπη μου ένα βράδυ*", το οποίο κατάφερε να γίνει χρυσός δίσκος. 

## Παραπομπές


Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες τραγουδιστές
Ian Gillan Band

Οι **Ian Gillan Band** είναι το συγκρότημα το οποίο δημιούργησε ο τραγουδιστής Ίαν Γκίλαν, δύο χρόνια μετά την αποχώρηση του από τους Deep Purple, το 1975.

## Βιογραφία
Στους Ian Gillan Band συμμετείχαν ο κιθαρίστας Ρέι Φένγουικ, οι κιμπορντίστες Μάικ Μόραν και Μίκι Λι Σουλ, τον οποίο αντικατέστησε το 1976 ο Κόλιν Τάουνς, ο μπασίστας Τζον Γκούσταβσον και ο ντράμερ Μαρκ Νόσεφ. Το μουσικό στυλ του συγκροτήματος είχε τζαζ-ροκ στοιχεία με αρκετούς πειραματισμούς, χαρακτηριστικό της μουσικής τάσης του Ίαν Γκίλαν.
Στις 16 Οκτωβρίου 1975, ο Γκίλαν έκανε την πρώτη του μουσική εμφάνιση μετά από δύο χρόνια, στο Royal Albert Hall του Λονδίνου, όταν και τραγούδησε το τραγούδι "*Sitting in a Dream*" για την ηχογράφηση "*Butterfly Ball*" του πρώην μπασίστα των Deep Purple, Ρότζερ Γκλόβερ. Το γεγονός αυτό έδωσε το έναυσμα στον Γκίλαν να επιστρέψει στα μουσικά δρώμενα, αφού πιο πριν είχε απομακρυνθεί από το χώρο, ανοίγοντας και διοικώντας ένα ξενοδοχείο και ένα στούντιο ηχογραφήσεων.
Με τους Φένγουικ, Γκούσταβσον, Μόραν και Νόσεφ, ηχογράφησαν τον χειμώνα του 1975 το πρώτο τους άλμπουμ με τίτλο "*[[Child in Time (άλμπουμ)|Child in Time]]*", το οποίο κυκλοφόρησε το καλόκαίρι του 1976 (# 55 στη Μεγάλη Βρετανία), από την εταιρεία "Polydor". Στο συγκρότημα εντάχθηκε για την περιοδεία της προώθησης του δίσκου, ο κιμπορντίστας Μίκι Λε Σουλ, αλλά για την ηχογράφηση του δεύτερου άλμπουμ του συγκροτήματος αντικαταστάθηκε από τον Κόλιν Τάουνς. Έδωσαν τις πρώτες τους συναυλίες στη Γαλλία τον Απρίλιο του 1976 και δύο μήνες αργότερα περιόδευσαν ως support συγκρότημα των Nazareth στις Ηνωμένες Πολιτείες.
Ο δεύτερος δίσκος των Ian Gillan Band, ηχογραφήθηκε το καλοκαίρι του 1976 και κυκλοφόρησε στις 15 Απριλίου 1977 με τίτλο "*[[Clear Air Turbulence]]*", από την "Island Records". Ένα μήνα αργότερα, περιόδευσαν στη Μεγάλη Βρετανία και στη Γερμανία μαζί με τους Black Sabbath και τους AC/DC. Το set list τους αποτελούνταν από δικά τους τραγούδια αλλά και κλασικά κομμάτια των Deep Purple όπως τα "*[[Child in Time]]*", "*[[Smoke on the Water]]*" και "*[[Woman from Tokyo]]*".
Τον Οκτώβριο του 1977 κυκλοφόρησε το τρίτο άλμπουμ τους με τίτλο "*[[Scarabus]]*", αλλά ο Γκίλαν απογοητεύθηκε λόγω της πολύ μικρής εμπορικής επιτυχίας που είχε το συγκρότημα στην Ευρώπη, η οποία ήταν μηδαμινή στις Ηνωμένες Πολιτείες. Ακολούθησε περιοδεία στην Ιαπωνία, όπου ηχογραφήθηκε ο ζωντανός δίσκος "*[[Live at the Budokan (άλμπουμ των Ian Gillan Band)|Live at the Budokan]]*" στο "Budokan Hall" του Τόκιο, αλλά την επόμενη χρονιά, ο Γκίλαν αποφάσισε να διαλύσει το συγκρότημα και να επιστρέψει στο χαρντ ροκ ύφος, δημιουργώντας τους επιτυχημένους Gillan.

## Δισκογραφία

## Πηγές
* Ian Gillan: The Autobiography of "Deep Purple's" Lead Singer, *Blake Publishing*, 1998
* Ian Gillan Band | Music Biography, Credits and Awards - AllMusic
* Ian Gillan Biography | OLDIES.com
* ChartArchive - Ian Gillan Band

Κατηγορία:Αγγλικά rock συγκροτήματα
Mercedes-Benz C218

Η **Mercedes-Benz CLS-Class W218** ήταν ένα πολυτελές αυτοκίνητο που παρήχθη από τη γερμανική αυτοκινητοβιομηχανία Mercedes-Benz, από τον Ιανουάριο του 2011 έως το 2018. Αντικατέστησε τη CLS-Class C219, που θεωρείται ο δημιουργός της κατηγορίας των 4-πορτων κουπέ, και συνέχισε την αισθητική αυτή φιλοσοφία. Αντίθετα με την προκάτοχό της, ωστόσο, ήταν διαθέσιμη σε δύο εκδοχές αμαξώματος, που ήταν όμως επίσης 4-θέσιες: 4-πορτο fastback σεντάν με έντονα στοιχεία από κουπέ χαμηλότερου ύψους (εσωτερική ονομασία : **C218**), και 5-πορτο στέισον βάγκον, τύπου Shooting Brake (εσωτερική ονομασία : **X218**), το οποίο κυκλοφόρησε στην αγορά τον Οκτώβριο του 2012. Και τα δύο αντικαταστάθηκαν από την Mercedes-Benz C257, που μπήκε στη μαζική παραγωγή τον Μάρτιο του 2018 και μάλιστα απέκτησε 5-θέσιο σαλόνι, σε αντίθεση με το 4-θέσιο σαλόνι των 2 πρώτων γενεών της CLS-Class.

## Εκδοχές αμαξώματος
Επίσημα, η Mercedes-Benz W218 ήταν η δεύτερη γενιά της Mercedes-Benz CLS-Class, η οποία αποτελείται πάντα από 4-πορτα fastback σεντάν που θυμίζουν 4-πορτα κουπέ. Ειδικότερα η CLS-Class W218 μοιράζεται το σασί και την πλειονότητα των μηχανικών μερών με την Mercedes-Benz E-Class W212 του 2010 - 2018.

Μάλιστα στη δεύτερη γενιά της CLS-Class η Mercedes-Benz εισήγαγε στις 6 Οκτωβρίου 2012 και μια νέα 5-πορτη εκδοχή στέισον βάγκον, τύπου Shooting Brake, στην παλέτα της CLS-Class, υπό την ονομασία **CLS Shooting Brake**.

## Τετρακίνηση
Αντίθετα τον προκάτοχό της, που είχε προσφερθεί μόνο ως πισωκίνητη, η CLS-Class W218 από τον Σεπτέμβριο του 2011 μπορούσε να παραγγελθεί με τετρακίνηση 4MATIC και μάλιστα σε όλες τις εκδόσεις της, ακόμα και στην κορυφαία ειδική έκδοση CLS63 AMG.

## Πωλήσεις
Ακολουθούν οι ετήσιες πωλήσεις της CLS-Class W218 ειδικά στην Ευρώπη. Οι χρονολογίες δίνονται σε ημερολογιακά έτη και όχι σε σεζόν (model years).

## Αναφορές


## Εξωτερικοί σύνδεσμοι

* 2013 Mercedes CLS 63 AMG Shooting Brake Review by Top Speed.
* Mercedes-Benz CLS Shooting Brake review by www.autocar.co.uk

C218
Κατηγορία:Αυτοκίνητα πολυτελείας
Κατηγορία:Γερμανικά αυτοκίνητα